CELEX: C2006/048/40
Language: el
Date: 2006-02-25 00:00:00
Title: Υπόθεση T-69/00: Απόφαση του Πρωτοδικείου της  14ης Δεκεμβρίου 2005  — FIAMM και FIAMM Technologies κατά Συμβουλίου και Επιτροπής ( Εξωσυμβατική ευθύνη της Κοινότητας — Ασυμβίβαστο του κοινοτικού καθεστώτος εισαγωγής μπανανών με τους κανόνες του Παγκόσμιου Οργανισμού Εμπορίου (ΠΟΕ) — Λήψη αντιποίνων από τις Ηνωμένες Πολιτείες Αμερικής υπό τη μορφή πρόσθετου δασμού που επιβάλλεται επί των προερχομένων από την Κοινότητα εισαγωγών κατόπιν αδείας του ΠΟΕ — Απόφαση του οργάνου επιλύσεως διαφορών του ΠΟΕ — Έννομα αποτελέσματα — Ευθύνη της Κοινότητας σε περίπτωση που δεν υφίσταται παράνομη συμπεριφορά των οργάνων της — Αιτιώδης συνάφεια — Ασυνήθης και ειδική ζημία )

25.2.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 48/22
            
         Απόφαση του Πρωτοδικείου της 14ης Δεκεμβρίου 2005 — FIAMM και FIAMM Technologies κατά Συμβουλίου και Επιτροπής
   (Υπόθεση T-69/00) (1)
   
   («Εξωσυμβατική ευθύνη της Κοινότητας - Ασυμβίβαστο του κοινοτικού καθεστώτος εισαγωγής μπανανών με τους κανόνες του Παγκόσμιου Οργανισμού Εμπορίου (ΠΟΕ) - Λήψη αντιποίνων από τις Ηνωμένες Πολιτείες Αμερικής υπό τη μορφή πρόσθετου δασμού που επιβάλλεται επί των προερχομένων από την Κοινότητα εισαγωγών κατόπιν αδείας του ΠΟΕ - Απόφαση του οργάνου επιλύσεως διαφορών του ΠΟΕ - Έννομα αποτελέσματα - Ευθύνη της Κοινότητας σε περίπτωση που δεν υφίσταται παράνομη συμπεριφορά των οργάνων της - Αιτιώδης συνάφεια - Ασυνήθης και ειδική ζημία»)
   (2006/C 48/40)
   Γλώσσα διαδικασίας: η ιταλική
   Διάδικοι
   
      Ενάγουσες: Fabbrica italiana accumulatori motocarri Montecchio SpA (FIAMM) (Montecchio Maggiore, Ιταλία) και Fabbrica italiana accumulatori motocarri Montecchio Technologies, Inc. (FIAMM Technologies) (East Haven, Delaware, Ηνωμένες Πολιτείες) [εκπρόσωποι: I. Van Bael, A. Cevese και F. Di Gianni, δικηγόροι]
   
      Εναγόμενα: Συμβούλιο της Ευρωπαϊκής Ενώσεως [εκπρόσωποι: G. Maganza, J. Huber, F. Ruggeri Laderchi και S. Marquardt] και Επιτροπή των Ευρωπαϊκών Κοινοτήτων [εκπρόσωποι: αρχικώς, P. Kuijper, L. Gussetti, V. Di Bucci, C. Brown και E. Righini και, εν συνεχεία, P. Kuijper, L. Gussetti, V. Di Bucci και E. Righini]
   
      Παρεμβαίνον υπέρ των εναγομένων: Βασίλειο της Ισπανίας (εκπρόσωποι: αρχικώς, R. Silva de Lapuerta και, εν συνεχεία, E. Braquehais Conesa)
   Αντικείμενο της υποθέσεως
   Αγωγή αποζημιώσεως για την αποκατάσταση της ζημίας που απορρέει, όπως υποστηρίζεται, από τον πρόσθετο δασμό του οποίου η επιβολή από τις Ηνωμένες Πολιτείες Αμερικής επί των εισαγωγών στασίμων συσσωρευτών των εναγουσών επετράπη από το όργανο επιλύσεως διαφορών του Παγκόσμιου Οργανισμού Εμπορίου (ΠΟΕ), κατόπιν της διαπιστώσεως του ασυμβιβάστου του κοινοτικού καθεστώτος εισαγωγής μπανανών με τις συμφωνίες και τα μνημόνια που έχουν προσαρτηθεί στη Συμφωνία περί ιδρύσεως του ΠΟΕ
   Διατακτικό της αποφάσεως
   
               1.
            
            
               Απορρίπτει την αγωγή.
            
         
               2.
            
            
               Οι ενάγουσες φέρουν, επιπλέον των δικών τους δικαστικών εξόδων, τα έξοδα στα οποία υποβλήθηκαν το Συμβούλιο και η Επιτροπή.
            
         
               3.
            
            
               Το Βασίλειο της Ισπανίας φέρει τα δικαστικά του έξοδα.
            
         
      (1)  EE C 135 της 13.5.2000